|  |  |  |  |
| --- | --- | --- | --- |
| Tantárgy neve:Tanuláselméletek, tanulási stratégiák | Jellege:Kötelező | Kreditek: 3 | Tantárgykód: WPED202 |
| Tantárgyfelelős: Tóth Tamás, PhD, egy. adjunktus | Munkaforma: Szeminárium | Óraszám: N: 30 / L: 12 | Értékelés: Gyakorlati jegy |
| A tantárgy oktatásának célja: A kurzus célja, hogy bevezesse a hallgatókat a tanulás (és így egyúttal a tanítás) különböző ismeretelméleti értelmezéseibe (behaviorizmus, kognitivizmus, konstruktivizmus, szociális konstruktivizmus stb.), valamint ezek történeti és pedagógiai összefüggéseibe. A kurzus célja továbbá, hogy az elmélet gyakorlatába is betekintést nyújtson a hallgatóknak a különböző tanuláselméleti modellek eltérő pedagógiai stratégiáinak bemutatásával. A kurzus során kitérünk a *tanulás* és a „*tanulás* *tanulása*” mint a neveléstudományokban jelenleg uralkodó beszédmódok kritikájára, illetve a *tanítás* pedagógiai koncepciójának háttérbe szorulásának történeti-politikai (illetve politikai gazdaságtani) előzményeire és következményeire, illetve a *tanítás* fogalmának kortárs-kritikai revideálásában rejlő potenciálokra. | | | |
| Fejlesztendő kompetenciaterületek: *Ismeret*: A hallgató ismeri a tanulás különböző ismeretelméleti értelmezéseit, a hozzájuk kapcsolódó pedagógiai stratégiákat, valamint a tanuláselméletek kritikai kritikáját. *Képesség*: A hallgató el tudja helyezni egy átfogó tudománytörténeti rendszerbe a tanulás különböző modelljeit és képes felismerni a tanuláselméletek mögött rejlő politikai-hatalmi dimenziókat. A hallgató össze tudja kötni a tanulás gyakorlati stratégiáit a tanulás elméleti modelljeivel. *Attitűd*: A hallgató szívesen elköteleződik egy a számára szakmailag izgalmas tanuláselmélet mellett, mindazonáltal kritikusan viszonyul a tanulást középpontba állító uralkodó neveléstudományi diskurzushoz. *Autonómia és felelősségvállalás*: A hallgató reflektál saját tanulására, tanulási stratégiáira, illetve beépíti saját pedagógiai praxisába a tanuláselméletről tanultakat. | | | |
| Kötelező irodalom:  * LORÁND, F. (1990). A kényszer szerepe a pedagógiában. *Eszmélet*, *2*(7), 124-136. * NAHALKA, István (2002). *Hogyan alakul ki a tudás a gyerekekben? Konstruktivizmus és pedagógia*. Budapest: Nemzeti Tankönyvkiadó. * RAPOS, N., GASKÓ, K., KÁLMÁN, O., & MÉSZÁROS, Gy. (2011). *Az adaptív-elfogadó iskola koncepciója*. Budapest: Oktatáskutató és Fejlesztő Intézet. – 5. fejezet, 89-116.  Ajánlott irodalom:  * ﻿NAHALKA, István (2013). Konstruktivizmus és nevelés. *Neveléstudomány*, *4*, 21–33. * VARGA, Irén (2013). *Tanuláselméletek és tanítási-tanulási stratégiák*. Eger: Eszterházy Károly Főiskola. | | | |
| Kurzustematika (L):  1. *Tanuláselméletek, episztemológiák* 2. *A tanuláselméletekből levezetett tanulási stratégiák, az elmélet gyakorlata* 3. *A tanulás nyelvezetének (learnification) kritikája* 4. *A tanítás koncepciójának kritikai újra-tematizálásának kortárs kísérletei*   **Követelmények, értékelés:**  Azok a hallgatók, akik az órák 80%-án részt vettek, a szemeszter végén az órai munkájukra kapnak jegyet. | | | |
| Kurzus hirdetője: WJLF Neveléstudományi tanszék | Félév: 2019/20. tavasz | Oktató: Tóth Tamás PhD, egy. adjunktus | |